text: Kvinde forsøgt voldtaget af tre mænd
  16 april 2011 kl. 12.44
  En kvinde i Kolding anmeldte i nat, at tre mænd havde forsøgt at voldtage hende.
  Kvinden henvendte sig klokken 04.20 natten til i dag på en restauration i Jernbanegade i Kolding, hvor hun fortalte, at tre mænd havde forsøgt at voldtage hende i en tunnel ved Klostergade.
  Kvinden skal nu afhøres af politiet for nærmere at klarlægge omstændighederne.
  